NEUVOSTON DIREKTIIVI,annettu 25 päivänä lokakuuta 1965,elintarvikkeissa sallittuja väriaineita koskevan jäsenvaltioiden lainsäädännön lähentämisestä annetun neuvoston direktiivin muuttamisesta(65/469/ETY)

EUROOPAN TALOUSYHTEISÖN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon(2),sekä katsoo, ettäelintarvikkeissa sallittuja väriaineita koskevan jäsenvaltioiden lainsäädännön lähentämisestä 23 päivänä lokakuuta 1962 annettua neuvoston direktiiviä(3) on täydennettävä ja korjattava,edellä mainitun 23 päivänä lokakuuta 1962 annetun direktiivin liitteessä II lueteltujen väriaineiden tarkaksi arvioimiseksi tarvittavia käynnissä olevia tutkimuksia ei voida saada päätökseen direktiivin 2 artiklassa säädetyssä kolmen vuoden määräajassa direktiivin tiedoksi antamisesta, minkä vuoksi on tarpeen jatkaa määräaikaa 31 päivään joulukuuta 1966 asti,tietyissä jäsenvaltioissa on lyijyn määrien osalta ollut suuria vaikeuksia; sen vuoksi on perusteltua antaa jäsenvaltioiden 31 päivään joulukuuta 1966 asti sallia elintarvikkeissa väriaineet, jotka eivät täytä edellä tarkoitettuja vaatimuksia 23 päivänä lokakuuta 1962 annetun direktiivin liitteessä III olevan A jakson 1 kohdan a alakohdassa tarkoitettujen yleisten puhtausvaatimusten soveltamisessa,karamellin (sokerivärin) määritelmästä, sellaisena kuin se on 23 päivänä lokakuuta 1962 annetun direktiivin liitteessä I, seuraisi, että tiettyjä lajeja ei enää voitaisi käyttää elintarvikkeiden värjäämiseen; tämä ei ole perusteltua, koska nämä aineet eivät aiheuta vaaraa ihmisten terveydelle, jos niiden koostumus täyttää tietyt erityiset puhtausvaatimukset,ihmisten terveydelle vaarattomia, yleisesti käytettyjä aineita on jätetty pois sekä karotenoidien ja ksantofyllien luettelosta että väriaineiden kantaja-aineina ja liuottimina sallittujen aineiden luettelosta,orseiinia, sellaisena kuin se on määriteltynä 23 päivänä lokakuuta 1962 annetun direktiivin liitteessä I, ei yleisesti käytetä väriaineena; sitä vastoin sulfonoitua orseiinia käytetään tietyissä jäsenvaltioissa yleisesti elintarvikkeiden värjäämiseen, jaon tarpeen sallia näiden jäsenvaltioiden pitää väliaikaisesti voimassa mainittua ainetta koskeva kansallinen lainsäädäntönsä 23 päivänä lokakuuta 1962 annetun direktiivin 2 artiklan säännösten mukaisesti,ON ANTANUT TÄMÄN DIREKTIIVIN:

1 artikla

1. Muutetaan 23 päivänä lokakuuta 1962 annetun neuvoston direktiivin, jäljempänä 'direktiivi', 2 artikla seuraavasti:"2 artikla1. Jäsenvaltiot voivat 31 päivään joulukuuta 1966 asti pitää voimassa liitteessä II lueteltuja väriaineita koskevan kansallisen lainsäädäntönsä.2. Ennen 1 kohdassa mainittua määräpäivää neuvosto voi perustamissopimuksen 100 artiklan mukaisesti direktiiviehdotuksen pohjalta sallia 1 kohdassa tarkoitetut väriaineet. Tämän edellytyksenä on, että tieteellisin tutkimuksin on osoitettu näiden aineiden vaarattomuus terveydelle ja että niiden käyttö on taloudellisista syistä tarpeen. Jollei neuvosto ole ratkaissut asiaa 1 kohdassa mainittuun määräpäivään mennessä, sovelletaan 12 artiklan säännöksiä."2. Lisätään direktiivin 6 artiklan luetteloon aineet seuraavasti:"SitruunahappoViinihappoMaitohappoGelatiiniPektiinitAmmonium-, kalium- ja natriumalginaatitl-Askorbiinihapon ja suoraketjuisten C14, C16 ja C18 rasva-happojen esterit (sallittu yksinomaan liitteessä I lueteltuihin väriaineisiin numerot E 160 ja E 161)."3. Direktiivin 8 artiklasta tulee 8 artiklan 1 kohta ja artiklaan lisätään 2 kohta seuraavasti:"2. Edellä 1 kohdasta poiketen jäsenvaltiot voivat enintään 31 päivään joulukuuta 1966 asti sallia, että elintarvikkeissa käytetään liitteessä I lueteltuja väriaineita, jotka eivät lyijyn osalta täytä liitteessä III olevan A jakson 1 kohdan a alakohdassa tarkoitettuja yleisiä puhtausvaatimuksia."4. Muutetaan direktiivin 12 artiklan 2 kohta seuraavasti:"2. Sovellettaessa 2 artiklan 2 kohdan viimeistä virkettä edellä olevassa kohdassa tarkoitetun tiedoksi antamisen päivämäärä korvataan 2 artiklan 1 kohdassa mainitulla päivämäärällä ."

2 artikla

Muutetaan direktiivin liitettä I seuraavasti:- E 141:Lisätään sarakkeeseen "C.I." numero "75810".- E 150:Muutetaan sarakkeessa "Kemiallinen nimi tai kuvaus" oleva sanamuoto seuraavasti:"Aineet, jotka on saatu yksinomaan kuumentamalla sakkaroosia tai muita elintarvikkeena käytettäviä sokereita; taikka ruskeat, amorfiset, veteen liukenevat aineet, jotka on saatu elintarvikkeena käytettävistä sokereista niitä hallitusti kuumentamalla yhden tai useamman seuraavista kemiallisista yhdisteistä läsnä ollessa:- etikka-, sitruuna-, fosfori- ja rikkihappo sekä rikkihapoke ja rikkidioksidi,- ammonium-, natrium- ja kaliumhydroksidi sekä ammoniakki,- ammonium-, natrium- ja kaliumkarbonaatti, -fosfaatti, -sulfaatti ja -sulfiitti."- E 160:a kohdassa:- lisätään sarakkeeseen "Schultz" numero "1 403",- lisätään sarakkeeseen "C.I." numerot "1 249 a" ja "75 130",- lisätään sarakkeeseen "D.F.G." numero "108",- korvataan sarakkeessa "Kemiallinen nimi tai kuvaus" oleva sanamuoto seuraavasti: "Aineet, jotka ovat pääsääntöisesti transmuodossa".b kohdassa:- lisätään sarakkeeseen "Schultz" numero "1 387",- lisätään sarakkeeseen "C.I." numerot "1 241" ja "75 120",- lisätään sarakkeeseen "D.F.G." numero "109".d kohdassa:- lisätään sarakkeeseen "C.I." numero "75 125",- korvataan sarakkeessa "Kemiallinen nimi tai kuvaus" oleva sanamuoto seuraavasti: "Aineet, jotka ovat pääsääntöisesti transmuodossa".Lisätään d kohdan jälkeen kohdat seuraavasti:>TAULUKON PAIKKA>

- E 161:Korvataan sarakkeessa "Kemiallinen nimi tai kuvaus" oleva sanamuoto seuraavasti: "Ksantofyllit ovat karoteenien keto- tai hydroksyylijohdannaisia".Lisätään d kohdassa sarakkeeseen "C.I." numero "75 135".Lisätään f kohdan jälkeen kohta seuraavasti: "g) Kantaksantiini".- E 163:Muutetaan sarakkeen "Kemiallinen nimi tai kuvaus" viimeinen kappale seuraavasti:"Antosyaanit voivat olla peräisin yksinomaan syötävistä hedelmistä ja vihanneksista, kuten mansikoista, silkkiäismarjoista, kirsikoista, luumuista, vadelmista, karhunmarjoista, mustista viinimarjoista, muista viinimarjoista, punakaalista, punasipulista, karpaloista, mustikoista, munakoisosta, viinirypäleistä ja seljanmarjoista."- E 172:Poistetaan sarakkeesta "Schultz" numerot "1 276" ja "1 311".

3 artikla

Lisätään direktiivin liitteessä II olevaan I jaksoon väriaine seuraavasti:>TAULUKON PAIKKA>

4 artikla

Muutetaan direktiivin liitettä III seuraavasti:- Muutetaan A jakson ensimmäinen kappale seuraavasti:"Jollei B jaksossa sallittuja poikkeuksia erityisvaatimuksista, liitteeseen I otettujen väriaineiden on täytettävä seuraavat puhtausvaatimukset:"- Lisätään numeron E 141 jälkeen seuraava:"E 150 Karamelli (Sokeriväri):- Ammoniumtyppi: Enintään 0,5 % määritettynäTillmans-Mildner-menetelmällä(4)- Rikkidioksidi: Enintään 0,1 % määritettynäMonier-Williams E.W.-menetelmällä(5)- pH: yhtä suuri tai korkeampi kuin 1,8- Fosfaatit: Enintään 0,5 % ilmaistuna P2O5:nä."- Korvataan numerossa E 181 ilmaisu "laskettuna" ilmaisulla "ilmaistuna".

5 artikla

Jäsenvaltioiden on muutettava lainsäädäntönsä tämän direktiivin säännösten mukaiseksi siten, että uutta lainsäädäntöä sovelletaan liikkeelle laskettuihin väriaineisiin ja elintarvikkeisiin viimeistään 31 päivänä joulukuuta 1966.

6 artikla

Tämä direktiivi on osoitettu kaikille jäsenvaltioille.

Tehty Brysselissä 25 päivänä lokakuuta 1965.Neuvoston puolestaPuheenjohtajaE. COLOMBO

(1) EYVL N:o 117, 6.11.1964, s. 2819/64

(2) EYVL N:o 63, 13.4.1965, s. 965/65

(3) EYVL N:o 115, 11.11.1962, s. 2645/62

(4) Beythien-Diemair, Laboratoriumsbuch, 7e Edition, s. 151

(5) "Determination of Sulphurdioxide in Foods", Dept. Public Health & Med. Subjects No 48, Ministry of Health, London 1927.